[{"text_idx": "#000013", "text": "Intertempe mi s\u0302ancelig\u0302is c\u0302e la jena esprimo: sinhaloj kaj tamiloj. Vortoj ne-PIVaj?\nEble mi mem ilin miskomprenis. Ne grave. Ili ne baris la plezuron, ke mi s\u0302argas min\nper bitaj verkoj de Trevor Steele."}, {"text_idx": "#000014", "text": "Internacie konata foto-j\u0302urnalisto veturas al la fikcia insulo Hakilule (kiu trovig\u0302as en la nefikcia Polinezio), c\u0302ar tie okazis cunama katastrofo. Raportante pri la tragedio li samtempe konatig\u0302as kun insulanoj. Li rimarkas, ke kristanoj kaj animistoj sur la insulo havas nesupozeble bonajn rilatojn. Post la cunamo la insulanoj renkontas alian defion. Kiam multaj el la domoj estas detruitaj, internacia kompanio volas ne rekonstrui la domojn, sed konstrui hotelojn kaj aliajn konstruaj\u0302ojn por allogi turistojn al la insulo. Kontrau\u0306 tio c\u0302i protestas i.a. patro Patrick. Utila estas la c\u0302eesto de internacie konata foto-j\u0302urnalisto sur la insulo. La rakonto havas du finojn: unu por la insulanoj kaj alia por la c\u0302efa protagonisto."}, {"text_idx": "#000017", "text": "\u201cAh\u0302, tio estas...\u201d Kiel li diru? \u201cTio estas malnova afero c\u0302e mi,\u201d li fine diris kun malvigla voc\u0302o."}, {"text_idx": "#000021", "text": "Trevor Steele estas tre produktema verkisto. Plurajn temojn el Dio ne havas eklezion ni renkontas ankau\u0306 en aliaj liaj verkoj. La katolikan eklezion kaj ties spiritan vivon ni renkontas ankau\u0306 en la du volumoj de La Fotoalbumo (2001, 2005) kaj kies trian volumon mi nepacience atendas. La renkontig\u0302on inter pralog\u0302antoj kaj la okcidenta civilizo ni renkontas en Flugi kun kakatuoj (2010), en Paradizo s\u0302telita (2012), kaj ankau\u0306 en la novelo Memori kaj forgesi en la samnoma novelaro el 1992, en noveloj el Au\u0306stralia Felix (1999) k. a. Ni povas kompreni, ke tiuj c\u0302i temoj \u2013 katolikismo kaj renkontig\u0302o inter pralog\u0302antaro kaj moderna civilizo \u2013 forte tus\u0302is la verkinton."}, {"text_idx": "#000025", "text": "Noto: La recenzanto uzas la vorton katolika en la senco romkatolika. \u2014 La Red."}, {"text_idx": "#000028", "text": "Argumenteble la romano ne estas la plej profunda au\u0306 verdire la plej pensiga, kiun verkis Steele. Tamen la au\u0306toro bone rakontas, c\u0302i tie lau\u0306 maniero, kiu memorigas pri Istva\u0301n Nemere, kaj la romano retenos leganto-intereson g\u0302is la lasta pag\u0302o. Varme rekomendita!"}, {"text_idx": "#000030", "text": "Jam en sia unua romano (SED NUR FRAGMENTO), kiun por FONTO mi recenzis siatempe, nomante g\u0302in plej funde esperantisma romano, kvankam Esperanto en g\u0302i ne rolas: temas ja pri serc\u0302ado je internacia interkompreno, pri respekto antau\u0306 plej malsamaj kulturoj, pri humaneco ktp), sed ankau\u0306 en pluraj postaj verkoj Trevor Steele montris, ke gravas por li ne nur la tuj-palpebla realo. Unufoje li ec\u0302 verkis romanon pri Jesuo. Pri Pau\u0306lo g\u0302is nun li nur havis la ekimpulson, la ideojn, la planon eble. Scipovante legi la germanan, li foje petis min sendi mian ekzempleron de DIE MYSTIK DES APOSTELS PAULUS (La mistiko de la apostolo Pau\u0306lo) de Albert Schweitzer al li, por ke li pli funde studu tiun figuron en frua Kristanismo. Sed ial tio ne konkretig\u0302is en romanon. Persone mi tre bedau\u0306ras."}]